标题：838年
中国纪年
838年，唐文宗元圣昭献孝皇帝开成三年
历史大事
宰相李石遇刺受伤
开成三年（八三八）正月五日晨，宰相李石自亲仁里宅第骑马入朝，突遇盗贼行刺，流矢擦伤其身。石马惊，驰归其宅。盗贼伏于坊门，挥刀砍石，断其马尾。文宗闻讯大惊，命神策六军遣兵三十人卫从宰相，敕京城内外捕盗，竟无所获。京城大恐，数日不安。次日，百官入朝仅九人而已。石知为左神策中尉仇士良所忌，故遣盗刺杀，因上表称病辞位。文宗深知其故，亦无可奈何。十七日，以李石为荆南（今湖北江陵）节度使。
杨嗣复、李珏拜相
宰相李固言与杨嗣复、李珏相好，故荐引二人为相以排挤郑覃、陈夷行。开成三年（八三八）正月九日，诏以盐铁转运使、户部尚书杨嗣复，户部侍郎、判户部事李珏并同平章事，仍判，便如故。
李宗闵为杭州刺史
开成三年（八三八）二月，宰相杨嗣复欲援进李宗闵，恐郑覃阻止，于是，先通于宦官，使其言于文宗。文宗亦有此意。七日，临朝议政，文宗对宰相说：“宗闵流贬数年，宜授一官。”郑覃、陈夷行皆以为李宗闵前以朋党乱政，不可擢任。杨嗣复、李珏奏称李德裕与李宗闵于太和九年（八三五）同时贬官，德裕已移任淮南（今江苏扬州）节度使，而宗闵仍在贬所，实为不公。双方互相诋讦以为朋党。文宗以为可援宗闵一州刺史。郑覃等退。九日，以衡州司马李宗闵为杭州刺史。
王晏平贪赃贬永州司户
灵武节度使王晏平贪赃，七千余缗，文宗以其父王智兴有功于国，免其死罪，流放康州（今广东德庆）。晏平密请河朔三镇节度使上表救援。文宗不得已，开成三年（八三八）六月十六日，改贬永州司户。
殷侑卒
殷侑，陈州（今河南淮阳）人。贞元（七八五——八0四）末，以五经登第，精通经学及历代沿革礼，擢太常博士。元和八年（八一三），出使回纥；十年，奉诏宣慰成德（今河北正定），皆有功，迁谏议大夫，屡上章言朝政得失，出为桂管（今广西桂林）观察使。宝历元年（八二五），转江西（今江西南昌）观察使。太和四年（八三0），平李同捷，授沧齐德（今河北沧州东南）观察使，与士卒同甘苦，招集流民，劝课农桑，两年后，请罢度支给赐。六年，移为天平（今山东东平西北）节度使。此镇自元和末收复，赋不上供，侑请自次年起，上供两税，得朝廷嘉奖，加检校右仆射。历山南东（今湖北襄樊）节度使、东都（今河南洛阳）留守。开成二年（八三七）出镇忠武。三年七月卒，年七十二岁。
山南东等六道水灾
开成三年（八三八）八月，山南东（今湖北襄樊）、鄂岳（今湖北武汉）、蕲黄（今湖北蕲春北）、陈许（今河南许昌）。郑滑（今河南滑县）、曹濮（今山东东平西北）等道大水为灾，堤防溃决，田稼漂尽。十二日，诏遣给事中卢弘赴陈许、郑滑、曹濮等道宣慰，刑部郎中崔瑨赴山南东、鄂岳、蕲黄等道宣慰。
史孝章卒
史孝章，字得仁，奚族后裔，魏博（今河北大名）节度使史宪诚之子。宪诚擅权割据，孝章涕泣极谏，文宗闻讯，擢为魏博节度副使。太和（八二七—八三五）初，横海（今河北沧州东南）李同捷叛乱，宪诚密以粮饷助援，孝章切谏，请出兵讨伐，遂率军协助官军平定横海，以功加礼部尚书，授相卫（今河北安阳）节度使。未及赴镇，魏博军乱，转右金吾卫将军。历鄜坊（今陕西富县）、郑滑（今河南滑县）、邠宁三镇节度使。开成三年十月（八三八）卒，年三十九岁。
日本国遣唐使藤原常嗣入唐
开成三年（八三八）七月二日，日本国第十八次遣唐使藤原常嗣一行三十余人入唐，抵扬州海陵县境。随后，经扬州至长安，贡珍珠绢等物。次年乘新罗船归国。此为日本国最后一次遣唐使团。
日僧圆仁随遣唐使入唐
开成三年（八三八）七月二日，日僧圆仁及其弟子惟正、惟晓，随从丁雄万四人随遣唐使藤原常嗣入唐，抵扬州海陵县（今江苏泰州）境。圆仁欲往台州（今浙江临海）国清寺拜师以决佛理疑难，未得准许，因滞留扬州开元寺，访巡诸寺，并与淮南节度使李德裕会见叙谈。
文宗集群臣议废太子
太子永之母王德妃无宠，为杨贤妃进谗言诬告致死。太子颇好游宴，昵近小人，杨贤妃屡进言诋毁。开成三年（八三八）九月七日，文宗特开延英殿，召集宰相、中书门下两省及御史台五品以上官、尚书省四品以上官集议，欲废黜太子。群臣皆以为太子年少，当容其改过；国本至重，不可轻动。御史中丞狄兼谟论之尤切，以至涕泣。次日，翰林学士六人，神策六军军使十六人再上表谏止。文宗怒意稍息。当日晚，始遣太子归少阳院。如京使王少华、判官袁载和及宦官、宫人数十人因罪贬官流放。
义武军乱
义武（今河北定县）节度使张墦在镇十五年，颇为幽州（今北京）、成德（今河北正定）两镇所惧。开成三年（八三八）九月，张墦因病请入朝，并戒其子元益举族归朝，不得仿效河朔藩镇世袭。十六日，张墦病卒，军中欲立元益为留后，观察留后李士季以为不可，众杀士季，又杀大将十余人。十七日，诏以易州（今河北易县）刺史李仲迁为义武节度使。十月，义武监军奏称军中不纳李仲迁，请以张元益为留后。宰相商议发兵讨伐，文宗以为，义武惟易、定二州，地狭人贫，军资有一半靠朝廷赡济，不如四面设备以待其内部生变。因以张元益为代州（今山西代县）刺史。不久，义武军中果有异议，上表以李仲迁不便为辞，朝廷因罢仲迁。十一月壬申，以蔡州刺史韩威为义武节度使。元益归朝，次年七月，授任左骁卫将军。
诏神策军将吏迁官皆先奏闻
自太和九年（八三五）十一月甘露之变以后，宦官专权，神策军将吏迁官，多不奏请皇上，由神策中尉直接下达中书省，令其奏请施行，以至神策军将吏迁官频仍，几无虚日。开成三年（八三八）九月廿八日，始诏神策军将吏迁官，皆须首先上奏，由禁中将其奏状宣付中书省，然后检核任命。
吐蕃赞普达磨立
吐蕃彝泰赞普在位近三十年，身体多病，委政大臣。其势已衰，故久不入犯。开成三年（八三八），彝泰卒，其弟达磨继位。达磨嗜酒好畋猎，国人不附，灾害相继，吐蕃益衰。
敕进士举人岁限三十人及第
开成三年（八三八）五月一日，敕礼部，贡院进士举人，岁限放三十人及第。
澄观卒
开成三年（八三八），华严高僧澄观卒（一说卒于次年）。澄观，俗姓夏侯，山阴（今浙江绍兴）人。少出家，依宝林寺霈禅师。及长，学无常师，学综内外，博习经史子籍、五明密咒。曾就天竺山诜法师学华严宗，后入五台山撰《华严随疏演义钞》四十卷。贞元四年（七八八）于大华严寺讲经，七年，讲于河东（今山西太原南）崇福寺，名震京国。八年入京，奉诏于终南山草堂寺撰新译《华严后分疏》，成十卷以进。元和五年（八一0），授任僧统，号清凉国师。卒年约七十岁。遗著四百余卷，现存一百六十四卷。擅长诗文，与武元衡、李吉甫、白居易、韩愈、权德舆等人结交为友。
史料记载
文宗元圣昭献孝皇帝下开成三年（戊午，公元八三八年） 
春，正月，甲子，李石入朝，中涂有盗射之，微伤。左右奔散，石马惊，驰归第。又有盗邀击于坊门，断其马尾，仅而得免。上闻之，大惊，命神策六军遣兵防卫，敕中外捕盗甚急，竟无所获。乙丑，百官入朝者九人而已。京城数日方安。 
丁卯，追赠故齐王凑为怀懿太子。 
戊申，以盐铁转运使、户部尚书杨嗣复，户部侍郎、判户部李珏并同平章事，判、使如故。嗣复，于陵之子也。 
中书侍郎、同平章事李石，承甘露之乱，人情危惧，宦官恣横，忘身徇国，故纪纲粗立。仇士良深恶之，潜遣盗杀之，不果。石惧，累表称疾辞位。上深知其故而无如之何。丙子，以石同平章事，充荆南节度使。 
陈夷行性介直，恶杨嗣复为人，每议政事，多相抵斥。壬辰，夷行以足疾辞位，不许。上命起居舍人魏谟献其祖文贞公笏，郑覃曰：“在人不在笏。”上曰：“亦甘棠之比也。” 
杨嗣复欲援进李宗闵，恐为郑覃所沮，乃先令宦官讽上。上临朝，谓宰相曰：“宗闵积年在外，宜与一官。”郑覃曰：“陛下若怜宗闵之远，止可移近北数百里，不宜再用。用之，臣请先避位。”陈夷行曰：“宗闵向以朋党乱政，陛下何爱此纤人！”杨嗣复曰：“事贵得中，不可但徇爱憎。”上曰：“可与一州。”覃曰：“与州太优，止可洪州司马耳。”因与嗣复互相抵讦以为党。上曰：“与一州无伤。”覃等退，上谓起居郎周敬复、舍人魏谟曰：“宰相喧争如此，可乎？”对曰：“诚为不可。然覃等尽忠愤激，不自觉耳。”丁酉，以衡州司马李宗闵为杭州刺史。李固言与杨嗣复、李珏善，故引居大政以排郑覃、陈夷行，每议政之际，是非锋起，上不能决也。 
三月，牂柯寇涪州清溪镇，镇兵击却之。 
初，太和之末，杜悰为凤翔节度使，有诏沙汰僧尼。时有五色云见于岐山，近法门寺，民间讹言佛骨降祥，以僧尼不安之故。监军欲奏之，悰曰：“云物变色，何常之有！佛若果爱僧尼，当见于京师。”未几，获白兔，监军又欲奏之，曰：“此西方之瑞也。”悰曰：“野兽未驯，且宜畜之。”旬日而毙。监军不悦，以为掩蔽圣德，独画图献之。及郑注代忄宗镇凤翔，奏紫云见，又献白雉。是岁，八月，有甘露降于紫宸殿前樱桃之上，上亲采而尝之，百官称贺。其十一月，遂有金吾甘露之变。及悰为工部尚书、判度支，河中奏驺虞见，百官称贺。上谓悰曰：“李训、郑注皆因瑞以售其乱，乃知瑞物非国之庆。卿前在凤翔，不奏白兔，真先觉也。”对曰：“昔河出图，伏羲以画八卦；洛出书，大禹以叙九畴，皆有益于人，故足尚也。至于禽兽草木之瑞，何时无之！刘聪桀逆，黄龙三见；石季龙暴虐，得苍麟十六、白鹿七，以驾芝盖。以是观之，瑞岂在德！玄宗尝为潞州别驾，及即位，潞州奏十九瑞，玄宗曰：‘朕在潞州，惟知勤职业，此等瑞物，皆不知也。’愿陛下专门以百姓富安为国庆，自馀不足取也。”上善之，他日，谓宰相曰：“时和年丰，是为上瑞；嘉禾灵芝，诚何益于事！”宰相因言：“《春秋》纪灾异以儆人君，而不书祥瑞，用此故也！”夏，五月，乙亥，诏：“诸道有瑞，皆无得以闻，亦勿申牒所司。其腊飨太庙及飨太清宫，元日受朝奏祥瑞，皆停。” 
初，灵武节度使王晏平自盗赃七千馀缗，上以其父智兴有功，免死，长流康州。晏平密请于魏、镇、幽三节度使，使上表雪己。上不得已，六月，壬寅，改永州司户。 
八月，己亥，嘉王运薨。 
太子永之母王德妃无宠，为杨贤妃所谮而死。太子颇好游宴，昵近小人，贤妃日夜毁之。九月，壬戌，上开延英，召宰相及两省、御史、郎官，疏太子过恶，议废之，曰：“是宜为天子乎？”群臣皆言：“太子年少，容有改过。国本至重，岂可轻动！”御史中丞狄兼谟论之尤切，至于涕切。给事中韦温曰：“陛下惟一子，不教，陷之至是，岂独太子之过乎！”癸亥，翰林学士六人、神策六军军使十六人复上表论之，上意稍解。是夕，太子始得归少阳院。如京使王少华等及宦官、宫人坐流死者数十人。 
义武节度使张璠在镇十五年，为幽、镇所惮。及有疾，请入朝，朝廷未及制置，疾甚，戒其子元益举族归朝，毋得效河北故事。及薨，军中欲立元益，观察留后李士季不可，众杀之，又杀大将十馀人。壬申，以易州刺史李仲迁为义武节度使。义武马军都虞候何清朝自拔归朝，癸酉，以为仪州刺史。 
朝廷以义昌节度使李彦佐在镇久，甲戌，以德州刺史刘约为节度副使，欲以代之。 
开成以来，神策将吏迁官，多不闻奏，直牒中书令覆奏施行，迁改殆元虚日。癸未，始诏神策将吏改官皆先奏闻，状至中书，然后检勘施行。 
冬，十月，易定监军奏军中不纳李仲迁，请以张元益为留后。 
太子永犹不悛，庚子，暴薨，谥曰庄恪。 
乙巳，以左金吾大将军郭旼为邠宁节度使。 
宰相议发兵讨易定。上曰：“易定地狭人贫，军资半仰度支。急之则靡所不为，缓之则自生变。但谨备四境以俟之。”乃除张元益代州刺史。顷之，军中果有异议，乃上表以不便李仲迁为辞，朝廷为之罢仲迁。十一月，壬戌，诏俟元益出定州，其义武将士始谋立元益者，皆赦不问。 
以义昌节度使李彦佐为天平节度使，以刘约为义昌节度使。 
丁卯，张元益出定州。 
庚午，上问翰林学士柳公权以外议，对曰：“郭旼除邠宁，外间颇以为疑。”上曰：“旼，尚父之侄，太后叔父，在官无过，自金吾作小镇，外间何尤焉？”对曰：“非谓旼不应为节度使也。闻陛下近取旼二女入宫，有之乎？”上曰：“然，入参太皇太后耳。”公权曰：“外间不知，皆云旼纳女后宫，故得方镇。”上俯首良久曰：“然则奈何？”对曰：“独有自南内遣归其家，则外议自息矣”是日，太皇太后遣中使送二女还旼家。上好诗，尝欲置诗学士。李珏曰：“今之诗人浮薄，无益于理。”乃止。 
甲戌以蔡州刺史韩威为义武节度使。 
河东节度使、司徒、中书令裴度以疾求归东都，十二月，辛丑，诏度入知政事，遣中使敦谕上道。郑覃累表辞位，丙午，诏：三五日一入中书。 
是岁，吐蕃彝泰赞普卒，弟达磨立。彝泰多病，委政大臣，由是仅能自守，久不为边患。达磨荒淫残虐，国人不附，灾异相继，吐蕃益衰。